Utenriksråd

Utenriksråd er embetstittelen til departementsråden i det norske Utenriksdepartementet og den øverste administrative leder i departementet.

Utenriksdepartementets ledelse er delt i en politisk og en administrativ ledelse. Den politiske ledelsen skifter ved valg (med mindre en gjenvalgt regjering velger å beholde ledelsen), mens den administrative ledelsen i utgangspunktet sitter uavhengig av regjeringsskifter. Utenriksråden leder, sammen med to assisterende utenriksråder, departementet på embetsplan.Om Utenriksdepartementet på regjeringen.no Stillingen som assisterende utenriksråd ble tidligere også betegnet spesialråd.

Stillingen som utenriksråd ble foreslått opprettet som følge av innstillingen til Utenrikskommisjonen, nedsatt av regjeringen i 1920, der departementet ble inndelt i avdelinger.Odd-Bjørn Fure: Norsk utenrikspolitikks historie. Bind 3: Mellomkrigstid. 1920-1940, Oslo: Universitetsforlaget, 1996, s. 53ff. Den første utenriksråd tiltrådte i 1922.

Da Departementet for utviklingshjelp ble slått sammen med Utenriksdepartementet i 1990 ble stillingen som departementsråd for Departementet for utviklingshjelp omgjort til en stilling som assisterende utenriksråd for bistandssaker (også kalt utviklingssaker).

Oversikt over Utenriksdepartementet administrative ledere
 Primus inter pares 1905–1922 Periode Helmer Bryn 1902–1906 Thor von Ditten 1905–1906 Arne Scheel 1906–1916 Johan Herman Wollebæk  1916–1920  (konstituert)  1920–1921 Arild Huitfeldt (fungerende)  1922 Johan Herman Wollebæk (fungerende)  1922

Som et ledd i prosessen med å reorganisere UD fra en konsulatbasert organisasjon til en enhetlig tjeneste etter europeisk norm, ble ordningen med utenriksråder innført i 1922.

 Norges utenriksråder 1922– Periode August Wilhelm Stjernstedt Esmarch 1922–1935 Ludvig Cæsar Martin Aubert  1935–1939 Jens Steenberg Bull (konstituert)  1939–1940 Rasmus Ingvald Berentson Skylstad (London) 1941–1945  (Oslo)  1940–1945 Per Preben Prebensen  1945–1946 Rolf Otto Andvord  1946–1948 Rasmus Ingvald Berentson Skylstad  1948–1958 Johan Georg Alexius Ræder  1958–1965 Thore Albert Boye  1965–1971 Sverre Julius Gjellum  1972–1976 Georg Kristiansen  1977–1980 Kjell Eliassen  1980–1984 Kjeld Vibe  1984–1989 Helge Vindenes  1989–1992 Kjell Colding  1992–1996 Bjarne Lindstrøm   1996–2005 Sven Erik Svedman 2005–2007 Bjørn Grydeland 2007–2011 Bente Angell-Hansen 2011–2014Wegger Christian Strømmen2014-2018Tore Hattrem2018-2023Torgeir Larsen2023-

Følgende personer har vært assisterende utenriksråder

 Norges assisterende utenriksråder Periode Ketil Børde 1989–1994 Bernt H. Lund (bistandssaker) 1990 Torild Skard (bistandssaker) 1991–1994 Knut Vollebæk (bistandssaker) 1994–1997 John Bjørnebye 1999-2001 Tanja Heiberg Storm (bistandssaker) 1997-2001 Per Ludvig Magnus (bistandssaker) 2001-2005 Bjørn Skogmo (bistandssaker) 2002-2005 Johan Ludvik Løvald 2000-2003 Jørg Willy Bronebakk 2003–2006 Atle Leikvoll 2005-2011 Christian Syse 2011–2017Aud Kolberg 2014-2017

Referanser

 Kilder 
 Neumann, Iver B. og Halvard Leira (2005): Aktiv og avventende: Utenrikstjenestens liv 1905-2005, Oslo: Pax Forlag. Gjengitt med forfatternes tillatelse.


Kategori:Norsk utenrikspolitikk